Martine Solovieff

D' Martine Solovieff, gebuer de 5. Oktober 1957 an der Stad Lëtzebuerg, ass eng lëtzebuergesch Juristin.
Si huet vun 1977 bis 1981 op der Universitéit Stroossbuerg Droit studéiert an dës Studie mat enger Maîtrise ofgeschloss, an nach ee Joer um Collège d'Europe zu Bruges e Certificat des Hautes Études européennes gemaach. Dono war si, vun 1982 bis 1985 Affekotin um Barreau vun der Stad Lëtzebuerg a gouf dunn Attachée de justice. Um Stater Parquet gouf si 1986 Substitut, 1992 Éischte Substitut an 1996 Substitut principal."Martine Solovieff iwwerhëlt Successioun vum Robert Biever." rtl.lu, Leschten Update: 01.07.2015, 17:27:13.

1999 gouf d'Martine Solovieff zum Avocat général ernannt, an 2005 zum Premier avocat général.

Si gouf am Februar 2015 vum Regierungsrot als Nofollgerin vum Robert Biever als Procureur général designéiert"Martine Solovieff neie Procureur général." rtl.lu, 28.02.2015, 12:16:21. an den 1. Juli 2015 vereedegt; si huet hiert Amt den 1. August 2015 ugetrueden.

Zanter Juli 2023 ass si och Presidentin vum Conseil national de la justice, dee mam Akraafttriede vun der neier Verfassung agefouert gouf"Procureur Général d'Etat Martine Solovieff als nei Presidentin vereedegt." rtl.lu, 30.06.2023..

Mëtt August 2024 huet d'Martine Solovieff matgedeelt, datt si den 1. Februar 2025 a Pensioun geet.

 Um Spaweck 

Kategorie:Lëtzebuergesch Juristen
Kategorie:Gebuer 1957